Torsten Nygård

Torsten (Totti) Bruno Sanfrid Nygård (6. lokakuuta 1919 Kokkola – 10. joulukuuta 1992 Helsinki) oli suomalainen arkkitehti, joka tuli tunnetuksi myös taiteilijana ja kuvittajana ja julkaisi teokset sota-ajan teksteistään, piirroksistaan ja akvarelleistaan.

Henkilöhistoria
Nygård valmistui arkkitehdiksi Teknillisestä korkeakoulusta 1949 ja työskenteli Hilding Ekelundin toimistossa 1948–1954 ja Woldemar Baeckmanin toimistossa 1955–1959, mutta loi varsinaisesti ammattiuransa Helsingin kaupungin asemakaava-arkkitehtina.  Taiteellisesti lahjakas, hyvä piirtäjä Nygård julkaisi töitään kahdessa teoksessa, joista toinen perustui sota-ajan kirjeisiin, muistiinpanoihin, maalauksiin ja piirustuksiin. Myös kolmas postuumisti ilmestynyt teos sisälsi vastaavia sota-ajan töitä häneltä ja rintamatoveri Erik Kråkströmiltä. Musiikillisestikin lahjakas Nygård soitti muun muassa luuttua ja harrasti laulua.

Torsten Nygårdin vanhemmat olivat Otto Sanfrid Leandersson Nygård ja Fanny Alina Karlsdotter Qvarnström ja puoliso vuodesta 1943 Heidie Ingeborg Jakobsson.

Julkaisuja
 Östra Nyland: hamnar och leder för fritidsbåtar: om fritidslivet till sjöss: en inventering och analys, 1974
 Antecknat 1941–1944, 1985, suom. Kalle Salo, Päiväkirja Itä-Karjalasta 1941–1944: akvarelleja, piirroksia, valokuvia ja kenttäpostikirjeitä Aunuksen kannakselta 1941–1944
 Poterossa piirrettyä 1939–1944 = Korsu-skisser 1939–1944, 2000, Torsten Nygård, Erik Kråkström, toim. Markku Nieminen, ruots. Anna Paulina Eklöf

Lähteet

Aiheesta muualla
 Kauhu purkautui siveltimellä ja kynällä, Raija Forsström, HS 15.6.2000 (Tilaajille, Viitattu 3.8.2019)

 Suomalaiset arkkitehdit
 Suomalaiset virkamiehet
 Suomenruotsalaiset kirjailijat
 Suomalaiset kuvittajat
 Vuonna 1919 syntyneet
 Vuonna 1992 kuolleet